
R E F E R A T   D E   A P R O B A R E 
pentru modificarea Hotărârii Consiliului Local nr. 4/2024 privind aprobarea acordului de parteneriat între Municipiul Brad și Biblioteca Județeană
 ”Ovid Densusianu” Hunedoara - Deva în vederea depunerii proiectului
 “BIBLIO HD” finanțat prin PNRR, în cadrul apelului de proiecte
 "Finanțarea bibliotecilor pentru a deveni hub-uri de dezvoltare
 a competențelor digitale", Apelul nr. 2




	Prin adresa nr. 13990/15.01.2023, Biblioteca Județeană "Ovid Densusianu"  Hunedoara – Deva a comunicat intenția de a depune cererea de finanțare pentru proiectul ”BIBLIO HD ” în cadrul apelului de proiecte "Finanțarea bibliotecilor pentru a deveni hub-uri de dezvoltare a competențelor digitale" și ne-a propus încheierea unui acord de parteneriat în acest sens.
	Astfel, prin Hotărârea Consiliului Local nr. 4/2024 a fost aprobat acordul de parteneriat între Municipiul Brad și Biblioteca Județeană ”Ovid Densusianu” Hunedoara – Deva în vederea depunerii acestui proiect finanțat prin PNRR, Apelul 2.
	Valoarea eligibilă a proiectului la acea dată, pentru partenerul Municipiul Brad, a fost în cuantum de 44.991,96 lei (fără T.V.A.), respectiv  9.104 Euro  (fără T.V.A.), la cursul InfoEuro valabil pentru luna septembrie 2023 (1 EUR = 4.942 lei) + 	cheltuielile neeligibile în cuantum de 8.548,96 lei, care ulterior se vor recupera de la bugetul de stat. 
	
	Având în vedere faptul că la semnarea Contractului de finanțare nr. 197/19.06.2025 sumele alocate au fost modificate, se impune modificarea Hotărârii Consiliului Local nr. 4/2024 astfel:
- Art. 2 din Hotărârea Consiliului Local nr. 4/2024 se modifică și va avea următorul conținut:
                 ”Art. 2. - Se aprobă valoarea eligibilă a proiectului ”BIBLIO HD ” pentru partenerul Municipiul Brad în cuantum de 45.021 lei (fără T.V.A.)”.
 	- Art. 3 din Hotărârea Consiliului Local nr. 4/2024 se modifică și va avea următorul conținut:
                 ”Art. 3. (1) - Se aprobă susținerea din bugetul local al Municipiului Brad a cheltuielilor neeligibile care asigură implementarea proiectului, respectiv contravaloarea T.V.A. în cuantum de 8.553,99 lei care, ulterior, se va recupera de la bugetul de stat.
        (2) - Valoarea T.V.A. prevăzută la alin. 1 se aplică la valoarea eligibilă a proiectului prevăzută la art. 2, calculată în conformitate cu prevederile Ghidului solicitantului”.

	În contextul celor de mai sus am  inițiat prezentul proiect de hotărâre prin care am propus modificarea Hotărârii Consiliului Local nr. 4/2024 și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile Ordinului ministrului cercetării inovării și digitalizării nr. 21791/09.12.2022 pentru aprobarea ghidului solicitantului privind ”Finanțarea bibliotecilor pentru a deveni hub-uri de dezvoltare a competențelor digitale ” din cadrul Planului Național de Redresare și Reziliență (PNRR), Pilonul II, Componenta 7 – Transformare digitală, Investiția I17, ale Legii nr. 273/2006 privind finanţele publice locale, cu modificările și completările ulterioare, ale art.129 alin. 2 lit. b, lit. d, lit. e, alin. 4 lit. f, alin. 7 lit. s, alin. 9, lit. a, alin. 14, art.139 alin. 3 lit. a, art.140 alin. 1 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

